Nijhoarne

**Nijhoarne** (Nederlânsk en offisjeel: *Nieuwehorne*) is in doarp yn de gemeente It Hearrenfean, noardwest fan it trijegemeentenpunt mei de Stellingwerven. Nijhoarne foarmet in twillingdoarp mei Aldhoarne.

Nijhoarne hat  ynwenners ().

## Geografy
Nijhoarne leit lykas in protte oare doarpen yn it gebiet "Tusken Feart en Tsjonger" tusken de Skoatterlânske Kompanjonsfeart oan de noardkant en de rivier de Tsjonger oan de súdkant. It leit tusken Ketlik en Aldhoarne yn. Der binne in soad houtwâlen. It gebiet hat him ûntwikkele troch de feanterij. De Skoatterlânskewei rint mei in soad lintbebouwing troch de doarpen. Yn it noarden fan Nijhoarne is by in fallaat yn de Kompanjonsfeart it buorskip Bontebok ûntstien. Dat doarp hat yn 1979 de status fan in apart doarp krige.

Lytse en Grutte Kiekenberch en de tichteby lizzende Ketlikerheide en Ketliker Skar binne unyk. Ald- en Nijhoarne lizze oan De Tsjonger dêr't simmerdeis in soad boaten troch Slûs I farre.

## Skiednis
Yn 1315 wurdt de namme *Hoerne cum duabus capellis* neamd en betsjut "Hoarne mei twa kapellen" ferwizende nei de twa doarpen Ald- en Nijhoarne. Hoarne ferwiist nei in hoeke yn in dyk. Yn 1408 komt it doarp foar as *Nye Hoerne* en *Nyenhoern*. It taheaksel *nye* (nij) ferwiist nei it ûnderskied fan Aldhoarne. It doarp ûntstie dus út Aldherne wei en waard as jongere delsetting dus "nij" neamd.

Nijhoarne ûntstie yn de 18e iuw as streekdoarp by de spjalting fan de Binnenwei dy't hjoed-de-dei as Skoatterlânskewei fan Aldskoat ôf rjochting Donkerbroek is. It doarp lei yn in heechfeangea dêr't turf stutsen waard en dêrnei yn kultuer brocht waard. Súdlik dêrfan  lizze mieden yn de delling fan De Tsjoner. It doarp ûntwikkele hm op it plak dêr't de Skoatterlânske Kompanjonsfeart út it noarden de Fjirde Wyk dy't rjochting de Binnenwei rûn. Dêr waard yn 1778 de tsjerke boud.

Nijhoarne woeks yn de 19e en iere  20e iuw benammen by de diken del. Nei de Twadde Wrâldkriich waard yn it gebiet tusken de diken beboud. Nijhoarne ûntwikkele him lykwols net ta in komdoarp, mar bleau in streekdoarp.

Oant de gemeentlike weryndieling fan 1934 wie it, lykas it susterdoarp Aldhoarne, part fan de gemeente Skoatterlân. 

## Mienskip
Nijhoarne en Aldhoarne wurkje in soad gear op mêd fan it ferieningslibben. It pleatslik belang komt op fan it belang fan de doarpen Ald- en Nijhoarne. 13 buertferienings binne aktyf yn it twillingdoarp.

Yn Nijhoarne stiet de *Sevenaerskoalle* it doarpshûs De Kiekenhof. Dêryn sit ek it pjutteboartersplak De Lytse Bearkes. Op de lêste sneon yn septimber steane Ald- en Nijhoarne yn it teken fan it Flaeijelfeest. Tsien kear yn 't jier ferskynt doarpskrante De Hoarnekrite. De VVV organisearret in soad doarpsaktiviteiten.

### Ferienings
* Fûgelwacht
* Klokkekommisje Aldhoarne
* It sjongkoar *Jan de Roas Sjongers* is neamd nei strjitartyst  Jan de Roos.
* *De Vrije Fries* - muzyk
* Sjongnocht - frouljuskoar
* Let's Try - popkoar
* De Maerteblom - toanielferiening
* Trekker Trek Aldhoarne
* Lyts Bigjin – iisklup. Oprjochte yn 1897 
* Ien Twa Trije - iisferiening
* De Kiekenhof – biljertferiening
* UDIROS - sportferiening
* De Horne - tennisferiening
* Stifting *Volksvermaak Oude en Nieuwehorne*.

### Befolkingsferrin

### Bustsjinst
De busline troch Nijhoarne wurdt fersoarge troch Qbuzz. De folgjende line rydt troch Nijhoarne:

* **Line 15 It Hearrenfean - Easterwâlde:** It Hearrenfean - Aldskoat - Mildaam - Ketlik - *Pastorijleane* - *Sportpark* - *Nafthali* - Aldhoarne - Jobbegea - Hoarnstersweach - Donkerbroek - Easterwâlde

## Strjitten
De strjitten yn Nijhoarne en ferklearring fan de strjitnammen.

## Sjoch ek
* Fryske doarpen.
* De Frije Wiken.

## Keppeling om utens
* Webstee fan Ald- en Nijhoarne
* Skiednis en ferklearring strjitnammen